MUNICIPIUL CRAIOVA


CONSILIUL LOCAL AL MUNICIPIULUI CRAIOVA

HOTĂRÂREA NR. 111
 
Consiliul Local al Municipiului Craiova, întrunit în şedinţa ordinară din data de 31.03.2011;

 Având în vedere raportul nr.54476/2011 întocmit de Direcţia Proiecte, Programe de Dezvoltare Tehnică şi Investiţii prin care se propune aprobarea co-finanţării din bugetul Consiliului Local al Municipiului Craiova, pe anul 2011, a contribuţiei proprii a Colegiului Naţional “Elena Cuza” Craiova, pentru proiectul  “Dezvoltare profesională în 3 paşi – informare, consiliere, practică” şi rapoartele comisiilor de specialitate ale Consiliului Local al Municipiului Craiova nr.50, 51, 52, 53 şi 54/2011;     

În conformitate cu prevederile Legii nr.286/2010 privind bugetul de stat, pe anul 2011;


În temeiul art.36 alin. 2 lit b şi d coroborate cu alin.4 lit.a şi alin.6 lit.a, pct.1, art.45 alin.2 lit.a şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1.  Se aprobă co-finanţarea din bugetul Consiliului Local al Municipiului Craiova, pe anul 2011, a sumei de 32 mii lei, ce reprezintă contribuţia proprie a  Colegiului Naţional “Elena Cuza” Craiova, în procent de 1,71% din valoarea totală eligibilă de 1.822.620 lei,  a proiectului “Dezvoltare profesională în 3 paşi – informare, consiliere, practică”.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii, Direcţia Economico – Financiară şi Colegiul Naţional “Elena Cuza” Craiova vor aduce la îndeplinire prevederile prezentei hotărâri.   

